CELEX: 32013D0672
Language: sk
Date: 2013-11-15 00:00:00
Title: 2013/672/EÚ: Rozhodnutie Rady z  15. novembra 2013 o uzavretí protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov

22.11.2013   
            
            
               SK
            
            
               Úradný vestník Európskej únie
            
            
               L 313/3
            
         ROZHODNUTIE RADY
   z 15. novembra 2013
   o uzavretí protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov
   (2013/672/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada 30. novembra 2006 prijala nariadenie (ES) č. 1801/2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (1) (ďalej len „dohoda o partnerstve“).
            
         
               (2)
            
            
               Únia rokovala s Mauritánskou islamskou republikou o novom protokole (ďalej len „nový protokol“) udeľujúcom rybolovné možnosti plavidlám EÚ vo vodách, ktoré patria pod zvrchovanosť alebo súdnu právomoc Mauritánie, pokiaľ ide o rybolovné záležitosti.
            
         
               (3)
            
            
               Tento nový protokol bol podpísaný na základe rozhodnutia Rady 2012/827/EÚ (2) a predbežne sa vykonáva odo dňa jeho podpisu.
            
         
               (4)
            
            
               Nový protokol by sa mal schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov (ďalej len „protokol“) (3).
   Článok 2
   Predseda rady vydá v mene Únie oznámenie stanovené v článku 11 protokolu (4).
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 15. novembra 2013
      
         
            Za Radu
         
         
            predseda
         
         R. ŠADŽIUS
      
   
   
      (1)  Ú. v. EÚ L 343, 8.12.2006, s. 1.
   
      (2)  Ú. v. EÚ L 361, 31.12.2012, s. 43.
   
      (3)  Text protokolu sa uverejní spolu s rozhodnutím o jeho podpísaní v Ú. v. EÚ L 361, 31.12.2012, s. 44.
   
      (4)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.